Tykkimiesten marssilaulu
1. Ja koska me kurkkumme aukaistaan,
 Me laukaistaan, me paukaistaan.
 Mutta nytpä me marssimme, laulamme,
 kun kaikuvi kaulamme.

 2. Me ensiksi muistamme syntymämaan,
 Tään’ ainoan maan, tään annahan maan,
 Min laihot kaunihin leivän suo,
 Kun päivä ja kuu valon luo.

 3. Ja sitten me muistamme tyttömme,
 Tuo ainoomme, tuo armaamme,
 Mi kauniimpi on kuin päivä ja kuu,
 Kun suukkoja antaa sen suu.

 4. Mut aina me muistamme tykkien työn,
 Kuin kuoleman yön, kuin kunniavyön,
 Jos maahankin kerran me maadumme,
 Maan eestä me kaadumme.

Eino Leino